**CONTRACT DE PRESTARI SERVICII**

nr. \_\_\_\_\_\_\_\_\_ / \_\_\_\_\_\_\_\_\_\_\_\_\_

**Servicii de verificare cu obiectiv extins a rapoartelor de evaluare analizate de catre A.N.E.V.A.R. asupra carora au fost identificate neconformitati care ar fi putut influenta rezultatul evaluarii**

***Preambul***

*În temeiul prevederilor Legii nr. 98/2016 privind achizitiile publice cu modificarile si completarile ulterioare si ale H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificarile si completarile ulterioare*, s-a încheiat prezentul contract de prestari servicii, **între**

**MUNICIPIUL PLOIESTI**, cu sediul in Ploiesti, Piata Eroilor nr. 1A, 100316, telefon: 0244-516699, fax: 0244-510736, cod fiscal: 2844855, cont …………………… deschis la Trezoreria Ploiesti, reprezentat prin **dl. Andrei-Liviu Volosevici**, **Primar,** in calitate de **achizitor**, pe de o parte

**şi**

**S.C. ……………….,** cu sediul in ..........str........nr....., numar telefon/fax: …………/……………., număr de înmatriculare la Oficiul Registrului Comertului ………….., cod fiscal …….., cont ………………….. deschis la …………………., reprezentata prin ……………………………..,

în calitate de **prestator**,

***2. Definiţii***

2.1 - În prezentul contract următorii termeni vor fi interpretaţi astfel:

a) ***Contract*** - prezentul contract şi toate anexele sale;

b) ***achizitor şi prestator*** - părţile contractante, aşa cum sunt acestea numite în prezentul contract;

c) ***preţul contractului* -** preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d) ***servicii*** *-* activităţi a căror prestare face obiect al contractului;

e) ***produse*** - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;

f) ***forţa majoră***- reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

*g)* ***zi*** - zi calendaristică; ***an*** - 365 de zile.

***3. Interpretare***

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

***4. Obiectul şi preţul contractului***

4.1. - Prestatorul se obligă să presteze**Servicii de verificare cu obiectiv extins a rapoartelor de evaluare analizate de catre A.N.E.V.A.R. asupra carora au fost identificate neconformitati care ar fi putut influenta rezultatul evaluarii**, in conformitate cu obligaţiile asumate prin prezentul contract si cu cerintele Caietului de sarcini.

4.2. - Achizitorul se obligă să plătească prestatorului preţul convenit pentru îndeplinirea contractului de servicii mentionate la articolul 4.1. din contract.

4.3. - Preţul convenit pentru îndeplinirea contractului, respectiv preţul serviciilor prestate, plătibil prestatorului de către achizitor, este de **................. lei** **fara TVA**.

**5. *Durata contractului***

5.1 - Durata contractului de servicii este de 45 de zile începând de la data înregistrării la autoritatea contractanta, Municipiul Ploieşti, dupa semnarea acestuia de către ambele parti.

5.2 **–** Termenul de prestare al serviciilor este de 15 (cincisprezece) zile de la data transmiterii pe e-mail a comenzii de către autoritatea contractantă si până la data predării către aceasta a raportului de verificare de catre prestator.

5.3 - Părţile contractante, cu excepţia neîndeplinirii/îndeplinirii cu întarziere cu rea-credinţă a obligaţiilor contractuale, pot conveni, prin act adiţional, prelungirea termenului de prestare a serviciilor, precum şi a duratei contractului.

***6. Executarea contractului***

6.1 - Executarea contractului începe după constituirea garanţiei de bună execuţie, in termen de maxim 5 zile lucratoare de la data inregistrarii contractului la autoritatea contractanta, dupa semnarea acestuia de catre ambele parti.

6.2 - Data de incepere a prestarii serviciilor va fi stabilita de catre achizitor, prin comanda/ordin de incepere.

***7. Documentele contractului***

7.1 - Documentele contractului sunt:

a) caietul de sarcini;

b) propunerea tehnico-financiara;

c) garantia de buna executie;

d) acte aditionale, daca exista

***8.* *Obligaţiile principale ale prestatorului***

8.1 - Prestatorul se obligă să presteze serviciile care fac obiectul prezentul contract în perioada/perioadele convenite şi în conformitate cu prevederile caietului de sarcini si obligaţiile asumate prin propunerea tehnica, anexa la contract.

8.2 - Prestatorul se obligă să presteze serviciile la standardele şi/sau performanţele asumate prin prezentul contract.

8.3 **-** Prestatorul se obligă să presteze serviciile ofertate in conformitate cu cerintele caietului de sarcini si cu obligatiile asumate prin prezentul contract.

8.4 - In cazul in care, pe parcursul indeplinirii contractului, se constata faptul ca anumite elemente ale propunerii tehnice sunt inferioare si nu corespund cerintelor prevazute in caietul de sarcini, prevaleaza prevederile caietului de sarcini.

8.5- Prestatorul se obligă sa inceapa prestarea serviciilor in timpul cel mai scurt posibil de la primirea comenzii din partea achizitorului si să presteze serviciile în conformitate cu termenul de prestare asumat prin prezentul contract si cu legislatia aplicabila in domeniu.

8.6 – Verificările efectuate de achizitor asupra Raportului/Rapoartelor de verificare a rapoartelor de evaluare, în vederea recepționării serviciilor solicitate, vor fi strict asupra datelor tehnice (adrese, suprafețe, nr. cadastrale, etc) menționate în documentația transmisă de evaluatorul autorizat.

8.7 – Rezultatul serviciilor de verificare cu obiectiv extins a rapoartelor de evaluare se va materializa într-un Raport / Rapoarte de verificare a rapoartelor de evaluare analizate de către A.N.E.V.A.R., asupra cărora au fost identificate neconformități care ar fi putut influența rezultatul evaluării, sub forma unui înscris realizat în conformitate cu Standardele de Evaluare a Bunurilor (ANEVAR), în vigoare.

Raportul / Rapoartele de verificare cu obiectiv extins a rapoartelor de evaluare trebuie să fie de forma și tipul prevăzut în Standardele de Evaluare a Bunurilor ANEVAR, în vigoare.

Raportul/Rapoartele de verificare cu obiectiv extins să fie prezentat/e în limba romana.

* 1. - Modalitatea de transmitere a rapoartelor:

1. Raportul / Rapoartele de verificare cu obiectiv extins a rapoartelor de evaluare se va/vor preda semnate și parafate în forma electronica pe suport magnetic (1 exemplar) și în 2 exemplare în format letric.

Predarea primirea se va face pe baza de Proces verbal de predare-primire.

1. Termenul de prezentare/transmitere a Raport / Rapoarte de verificare cu obiectiv extins a rapoartelor de evaluare 15 zile.
2. Recepția Serviciilor de verificare cu obiectiv extins a rapoartelor de evaluare:

Raportul / Rapoartele de verificare cu obiectiv extins a rapoartelor de evaluare se va/vor preda semnate și parafate în forma electronică pe suport magnetic (1 exemplar) și în 2 exemplare în format letric.

Predarea Raportului / Rapoartelor de verificare cu obiectiv extins a rapoartelor de evaluare se va face prin adresă de înaintare depusă la registratura achizitorului.

Recepția serviciilor se face pe baza de proces verbal de recepție.

1. Prezentarea ”față în față” a conținutului raportului, este necesară în momentul solicitării reprezentanților Autorității Contractante.
2. Încorporarea feedback-ului, a comentariilor Autorității Contractante se face prin transmiterea și recepționarea Raportului de evaluare revizuit.
3. Revizuirea Raportului / Rapoartelor de verificare cu obiectiv extins a rapoartelor de evaluare, în urma transmiterii observațiilor/comentariilor avute de beneficiar (în urma verificărilor) și cauzate din culpa prestatorului, se va efectua de cate ori este necesar (fiind notată corespunzător) și nu va genera costuri suplimentare Autorității Contractante.
   1. - Prestatorul trebuie să se asigure că personalul care își desfășoară activitatea în cadrul Contractului dispune de sprijinul material și de infrastructura necesară pentru a permite acestuia să se concentreze asupra realizării activităților din cadrul Contractului, prin asigurarea planificării resurselor în raport cu termenul estimat pentru realizarea contractului.

8.10 - Prestatorul este pe deplin responsabil pentru:

1. prezentarea în termen de maxim 3 (trei) zile pentru semnarea contractului de prestării de servicii de verificare cu obiectiv extins a rapoartelor de evaluare analizate de către A.N.E.V.A.R., asupra cărora au fost identificate neconformități care ar fi putut influența rezultatul evaluării la data notificării.
2. îndeplinirea obligațiilor sale, cu respectarea Codului Etic ANEVAR și a Standardelor de Evaluare a Bunurilor în vigoare, a prevederilor legale și contractuale relevante; ,
3. menținerea calității de evaluator autorizat care deține specialitatea „Verificări de rapoarte de evaluare – VE” conform legii pe întreaga perioada de derulare a contractului.
4. prestarea serviciilor în conformitate cu cerințele Caietului de Sarcini;
5. prezentarea rezultatelor în formatul/formatele care să respecte cerințele Autorității Contractante; colaborarea cu personalul Autorității Contractante alocat pentru serviciile desfășurate conform Contractului (monitorizarea progresului activităților în cadrul Contractului, coordonarea activităților în cadrul Contractului, feedback).
6. Activitatea de verificare va fi finalizata prin întocmirea Raportului / Rapoartelor de verificare cu obiectiv extinsa rapoartelor de evaluare. Evaluatorul are obligația să redacteze fiecare raport conform conținutului cadru obligatoriu prevăzut de standardele de evaluare aplicabile la data de referință a evaluării, conform cărora orice deviere de la acestea sau amănunt trebuie consemnate și însușite de către părți printr-un document scris.
7. să depună la Registratura Municipiului Ploiești Raportul / Rapoartele de verificare cu obiectiv extins a rapoartelor de evaluare întocmite în conformitate cu standardele A.N.E.V.A.R., în 2 exemplare originale, în format scris și un exemplar pe suport magnetic.
8. să despăgubească Autoritatea Contractantă împotriva oricăror:

* reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile sau utilajele folosite pentru sau în legătură cu serviciile prestate,

și

* daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea caietului de sarcini întocmit de către achizitor.

Termenii de referinţă ai verificării trebuie să aiba în vedere aspectele menţionate în Standardele de evaluare a bunurilor SEV 400 Verificarea evaluării.

Raportul de verificare cu obiectiv extins va trebui sa fie prezentat potrivit Standardelor de evaluare a bunurilor SEV 400 Verificarea evaluării.

Declaraţia privind verificarea va fi formulata potrivit Standardelor de evaluare a bunurilor SEV 400 Verificarea evaluării.

***9.* *Obligaţiile principale ale achizitorului***

9.1 – (1) Achizitorul se obligă să plătească preţul convenit în prezentul contract pentru serviciile prestate.

(2) Achizitorul va efectua plata către prestator, în termen de maxim 30 de zile de la receptia, fara obiectiuni a serviciilor prestate, in baza facturii fiscale emise de prestator, pe baza de ordin de plata.

9.2 – (1) Prestatorul se obliga sa emita factura cel tarziu pana in cea de a 15-a zi a lunii urmatoare celei in care s-a prestat serviciul (conform art. 319 alin. 16 Cod Fiscal), confirmat prin receptionarea raportului/rapoartelor de verificare (incheiere Proces-Verbal de receptie).

***10.* *Sancţiuni pentru neîndeplinirea culpabilă a obligaţiilor***

10.1 - În cazul în care, prestatorul nu îşi îndeplineşte la termen obligaţiile asumate prin contract, atunci achizitorul este îndreptăţit de a deduce din preţul contractului, ca penalităţi, o sumă echivalentă cu 0,1% din valoarea corespunzatoare partii de contract neexecutata, pe fiecare zi de intarziere.

(2) In cazul in care cota procentuala prevazuta la alin.(1) este mai mica decat valoarea cotei procentuale minime stabilita in functie de rata dobanzii de referinta a B.N.R. la data calcularii penalitatilor, atunci se va aplica procentul minim raportat la dobanda de referina a B.N.R., in conformitate cu prevederile art. 3 alin.(2)1 din O.G. nr. 13/2011.

10.2 **-** În cazul în care achizitorul nu onorează facturile în termen de 30 de zile de la expirarea perioadei convenite la art. 9.1 alin.(2), atunci acesta are obligaţia de a plăti, ca penalităţi, o sumă echivalentă cu 0,1% din plata neefectuată pentru fiecare zi de intarziere.

10.3 - In cazul aparitiei unor motive neimputabile achizitorului din care rezulta imposibilitatea obiectiva de a onora facturile in termenul prevazut la art. 9.1 alin.(2), acesta va notifica prestatorului situatia intervenita, partile avand posibilitatea de a incheia un act aditional prin care sa prelungeasca perioada de 30 de zile.

10.4 - Achizitorul îşi rezervă dreptul de a renunţa oricând la contract, printr-o notificare scrisă adresată prestatorului fără nici o compensaţie, dacă acesta din urmă dă faliment, cu condiţia că această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

10.5 - Pact comisoriu

(1) In caz de neexecutare ori executare necorespunzatoare a obligatiilor principale asumate de catre prestator, precum si in situatia in care refuza sa indeplineasca o comanda primita de la achizitor, acesta din urma are dreptul de a considera contractul desfiintat de plin drept, fara notificare, fara alte formalitati prealabile si fara interventia instantei de judecata. Prestatorul este de drept in intarziere la implinirea termenului care reprezinta scadenta obligatiei de indeplinit.

(2) In situatiile mentionate la alin. (1) pentru care intervine sanctiunea rezilierii, prestatorul datoreaza daune compensatorii, care se determina astfel:

- pentru neexecutarea totala a obligatiilor asumate si/sau care ii revin, prestatorul are obligatia de a plati achizitorului, cu titlu de daune compensatorii, o suma in cuantum de 10% din pretul total, fara TVA, al contractului;

- in cazul in care executarea este numai partiala si este corespunzatoare, daunele reprezinta 10% din valoarea lucrarilor neexecutate la care se adauga, daca este cazul, si penalitati de intarziere calculate de la data scadentei obligatiei neindeplinite pana la data la care a intervenit rezilierea. Daca nu se poate stabili proportia serviciilor neprestate, prestatorul datoreaza achizitorului daune compensatorii in cuantum de 5% din pretul total, fara TVA, al contractului;

- in cazul in care executarea este partiala si, totodata, necorespunzatoare, prestatorul datoreaza achizitorului, cu titlu de daune compensatorii, o suma in cuantum de 10% din valoarea totala, fara TVA, a contractului, la care se adauga, daca este cazul, si penalitati de intarziere calculate de la data scadentei obligatiei neindeplinite pana la data la care a intervenit rezilierea.

10.6 – (1) In cazul in care Achizitorul nu onoreaza facturile in termen de 30 de zile de la expirarea perioadei prevazute la art.9.1, alin. (2) sau art. 10.3, dupa caz, prestatorul are dreptul de a considera contractul desfiintat de plin drept, fara notificare, fara alte formalitati prealabile si fara interventia instantei de judecata. Achizitorul este de drept in intarziere la implinirea termenului care reprezinta scadenta obligatiei de indeplinit.

(2) In caz de reziliere a contractului achizitorul datoreaza prestatorului, cu titlu de daune compensatorii o suma egala cu 10% din valoarea contractului, fara TVA.

***Clauze specifice***

***11. Alte responsabilităţi ale prestatorului***

11.1 - (1) Prestatorul are obligaţia de a presta serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

(2) Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

11.2 - Prestatorul este pe deplin responsabil pentru prestarea serviciilor în conformitate cu termenul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

11.3 – Prestatorul se obliga sa presteze serviciile ce fac obiectul contractului cu asigurarea respectarii prevederilor Legii nr. 319/2006 privind sanatatea si securitatea muncii.

***12. Alte responsabilităţi ale achizitorului***

12.1 - Achizitorul se obligă să pună la dispoziţia prestatorului documentatiile, facilităţile şi/sau informaţiile pe care le detine si pe care prestatorul le-a cerut în propunerea tehnică sau ulterior, pe parcursul prestarii serviciilor şi pe care le consideră necesare îndeplinirii contractului.

***13. Recepţie şi verificări***

13.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din caietul de sarcini.

13.2 - Verificările vor fi efectuate în conformitate cu prevederile din prezentul contract. Achizitorul are obligaţia de a notifica, în scris, prestatorului identitatea reprezentanţilor săi împuterniciţi pentru acest scop.

13.3. – Achizitorul se obligă să recepţioneze serviciile prestate în termenul convenit.

***14. Începere, finalizare, întârzieri, sistare***

14.1 - (1) Prestatorul are obligaţia de a începe prestarea serviciilor în timpul cel mai scurt posibil de la intrarea in vigoare a contractului care este data inregistrarii la autoritatea contractanta, dupa semnarea acestuia de catre parti.

(2) În cazul în care prestatorul suferă întârzieri şi/sau suportă costuri suplimentare, cauzate în exclusivitate achizitorului, părţile vor stabili de comun acord:

a) prelungirea perioadei de prestare a serviciului; şi

b) totalul cheltuielilor aferente, dacă este cazul, care se vor adăuga la preţul contractului.

14.2 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în comanda/ordin de incepere, trebuie finalizate în termenul convenit de părţi, termen care se calculează de la data începerii prestării serviciilor.

(2) În cazul în care:

orice motive de întârziere, ce nu se datorează prestatorului, sau

alte circumstanţe neobişnuite susceptibile de a surveni, altfel decât prin încălcarea contractului de către prestator,

îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

14.3 - În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

***15. Ajustarea preţului contractului***

15.1 - Pentru serviciile prestate, plătile datorate de achizitor prestatorului sunt cele declarate în propunerea financiară, anexă la contract.

15.2 - Pretul contractului nu se ajusteaza, cu urmatoarele exceptii:

(1) - In conditiile prevazute de dispozitiile art. 221 alin.(1), lit. e) din Legea nr. 98 privind achizitiile publice cu modificarile si completarile ulterioare, coroborat cu prevederile art.164, alin.(4), din H.G. nr. 395/2016 cu modificarile si completarile ulterioare, ajustarea preţului, fără a fi îndeplinite condiţiile prevăzute la art. 221 alin. (2) şi (3) din Lege, este aplicabilă direct în cazul în care au loc modificări legislative sau au fost emise de către autorităţile locale acte administrative care au ca obiect instituirea, modificarea sau renunţarea la anumite taxe/impozite locale, al căror efect se reflectă în creşterea/diminuarea costurilor pe baza cărora s-a fundamentat preţul contractului.

***16. Cesiunea***

16.1 – Oricare dintre partile contractante are dreptul de a cesiona creantele nascute din prezentul contract, dar numai dupa primirea acordului scris al celeilalte parti, obligatiile nascute din prezentul contract ramanand in sarcina partilor astfel cum acestea au fost reglementate prin contract.

***17.* *Situatii in care va opera modificarea contractului***

**17.1** Modificarea contractului in cursul perioadei sale de valabilitate este considerata substantiala atunci cand, prin aceasta modificare, contractul devine substantial diferit fata de cel incheiat initial, respectiv atunci cand este indeplinita una din urmatoarele conditii:

a) modificarea introduce condiţii care, dacă ar fi fost incluse în procedura de atribuire iniţială, ar fi permis acceptarea unei alte oferte decât cea acceptată iniţial sau ar fi atras şi alţi participanţi la procedura de atribuire;

b) modificarea schimbă echilibrul economic al contractului de servicii în favoarea contractantului într-un mod care nu a fost prevăzut în contractul de achiziţie initial;

c) modificarea extinde în mod considerabil obiectul contractului;

**17.2** Contractul de achiziţie publică va fi modificat, fără organizarea unei noi proceduri de atribuire, în următoarele situaţii:

a) atunci când contractantul cu care autoritatea contractantă a încheiat iniţial contractul de servicii este înlocuit de un nou contractant, în una dintre următoarele situaţii: drepturile şi obligaţiile contractantului iniţial rezultate din contractul de achiziţie publică sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare, de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale contractului de achiziţie publică şi să nu se realizeze cu scopul de a eluda aplicarea procedurilor de atribuire prevăzute de prezenta lege;

b) atunci când modificările, indiferent de valoarea lor, nu sunt substanţiale;

**17.3** Achizitorul va avea dreptul de a uza oricand de toate prevederile art 221 din legea 98/2016, cu modificarile si completarile ulterioare.

***18. Forţa majoră***

18.1 - Forţa majora este constatată de o autoritate competentă.

18.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

18.3 - Indeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

18.4 - Partea contractantă care invoca forţa majoră are obligaţia de a notifica celeilalte părti, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

18.5- Dacă forţa majoră acţionează sau se estimează că va acţiona o perioada mai mare de 1 luna, fiecare parte va avea dreptul să notifice celeilaltepărţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

***19. Incetarea contractului***

19.1 Contractul inceteaza de drept:

a) prin implinirea duratei pentru care a fost incheiat, conform art.5;

b) in cazul falimentului executantului, conform art.10.5;

c) in caz de forta majora conform art.18.5;

d) in caz de reziliere a contractului, in situatiile si conditiile prevazute in acesta.

***20. Soluţionarea litigiilor***

20.1 - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

20.2 - Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de catre instantele judecatoresti competente de la sediul achizitorului.

***21. Limba care guvernează contractul***

21.1 - Limba care guvernează contractul este limba română.

***22. Comunicări***

22.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

22.2 - Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

***23. Legea aplicabilă contractului***

23.1 - Contractul va fi interpretat conform legilor din România.

Părţile au înţeles să încheie azi .............. prezentul contract în două exemplare, câte unul pentru fiecare parte.

**ACHIZITOR, PRESTATOR,**

**Municipiul Ploiesti**

**Primar,**

**Andrei Liviu Volosevici**